Meteorologii anunță un octombrie neobișnuit. Cum vor fi temperaturile și care vor fi cantitățile de precipitații
Temperaturile se vor situa peste cele obișnuite și în luna octombrie, anunță marți meteorologii, care au făcut publică prognoza pentru intervalul 23 septembrie - 21 octombrie. În prima săptămână din octombrie, cantitățile de precipitații se vor situa în jurul celor normale pentru această săptămână în regiunile vestice, în timp ce în restul teritoriului vor fi excedentare.